CELEX: 62009CN0188
Language: el
Date: 2009-05-28 00:00:00
Title: Υπόθεση C-188/09: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Δημοκρατία της Πολωνίας), στις 28 Μαΐου 2009 — Dyrektor Izby Skarbowej w Białymstoku κατά Profaktor Kulesza, Frankowski, Trzaska spółka jawna w Białymstoku

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/6
            
         Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Δημοκρατία της Πολωνίας), στις 28 Μαΐου 2009 — Dyrektor Izby Skarbowej w Białymstoku κατά Profaktor Kulesza, Frankowski, Trzaska spółka jawna w Białymstoku
   (Υπόθεση C-188/09)
   2009/C 193/06
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Αναιρεσείων: Dyrektor Izby Skarbowej w Białymstoku
   
      Αναιρεσίβλητη: Profaktor Kulesza, Frankowski, Trzaska spółka jawna w Białymstoku
   
      Προδικαστικά ερωτήματα
   
   
               1)
            
            
               Αποκλείει το άρθρο 2, παράγραφος 1 και 2, της πρώτης οδηγίας 67/227/ΕΟΚ του Συμβουλίου, της 11ης Απριλίου 1967, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (1), σε συνδυασμό με τα άρθρα 2 και 10, παράγραφος 1 και 2 καθώς και με το άρθρο 17, παράγραφος 1 και 2 της έκτης 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση (2), τη δυνατότητα θεσπίσεως της, κατά το άρθρο 111, παράγραφος 2, σε συνδυασμό με την παράγραφο 1 του νόμου της 11ης Μαρτίου 2004 περί ΦΠΑ (Dz. U. no 54, p.535, πολωνικός νόμος περί ΦΠΑ, στο εξής: νόμος περί ΦΠΑ) προσωρινής απώλειας του δικαιώματος εκπτώσεως από τον οφειλόμενο φόρο ποσοστού 30 % του φόρου εισροών επί της αγοράς αγαθών και υπηρεσιών σε σχέση με τους υποχρέους στον φόρο που πραγματοποιούν πωλήσεις σε φυσικά πρόσωπα μη ασκούντα οικονομική δραστηριότητα και σε φυσικά πρόσωπα που ασκούν οικονομική δραστηριότητα στο πλαίσιο ατομικής γεωργικής εκμεταλλεύσεως χωρίς να τηρούν την υποχρέωση καταγραφής του κύκλου εργασιών και του ποσού του οφειλομένου φόρου με ταμειακές μηχανές καταγραφής;
            
         
               2)
            
            
               Μπορούν τα «ειδικά μέτρα» του άρθρου 27, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση, λαμβανομένης υπόψη της φύσεως και του σκοπού τους να συνίστανται σε προσωρινό περιορισμό του δικαιώματος εκπτώσεως, που προβλέπει το άρθρο 111, παράγραφος 2, σε συνδυασμό με την παράγραφο 1 του νόμου περί ΦΠΑ, έναντι των υποχρέων στον φόρο που δεν τηρούν την υποχρέωση καταγραφής του οικείου κύκλου εργασιών και του ποσού του οφειλομένου φόρου με ταμειακές μηχανές καταχωρίσεως, απαιτείται για την εισαγωγή των μέτρων αυτών η εφαρμογή της διαδικασίας του άρθρου 27, παράγραφος 2 έως 4 τα έκτης οδηγίας;
            
         
               3)
            
            
               Περιλαμβάνει το δικαίωμα του κράτους μέλους κατά το άρθρο 33, παράγραφος 1, της έκτης οδηγίας, την εξουσία θεσπίσεως κυρώσεως υπό τη μορφή προσωρινής απώλειας του δικαιώματος, για τους υποχρέους στον φόρο που δεν τηρούν την υποχρέωση καταγραφής του οικείου κύκλου εργασιών και του ποσού του οφειλομένου φόρου με ταμειακές μηχανές καταγραφής, να εκπέσουν από το ποσό του οφειλομένου φόρο ποσοστό 30 % του φόρου εισροών επί της αγοράς αγαθών και υπηρεσιών, όπως προβλέπει το άρθρο 111, παράγραφος 2, σε συνδυασμό με την παράγραφο 1 του νόμου περί ΦΠΑ;
            
         
      (1)  ΕΕ ειδ. έκδ. 09/001, σ. 3.
   
      (2)  ΕΕ ειδ. έκδ. 09/001, σ. 49.